钦定古今图书集成/明伦汇编/官常典/第277卷 > 《高旦可著作佐郎制》前人
## 钦定古今图书集成/明伦汇编/官常典/第277卷 > 《高旦可著作佐郎制》前人

唐虞以三考黜陟幽明，而其所命，或终身于一职。然
则其所谓陟者，盖爵服之加而已。今之增位，犹古之
加爵服也。以尔久于职事，而功用应于有司之法，故
使增位以报焉。虽所更之岁月与黜陟之法古今不
同，而吾所以褒厉庶工，非与唐虞异意。尔其毋怠，思
称厥官。